Pårti Bedje do Boutaedje

Redjons Beldjike
-  Redjon d' Brussele

-  Flande

-  Walonreye
Li Pårti Bedje do Boutaedje, ki l' no oficir e francès, c' est Parti du Travail de Belgique ey e neyerlandès Partij van de Arbeid van België, c' est on pårti k' est spårdou dins cåzumint tote li Beldjike. Mins il bråmint pus di vwès e l' Walonreye ey a Brussele k' e l' Flande. 

Il est rwaitî sovint come on pårti d' gåtche. Kécfeye ossu come on pårti d' foite gåtche, veyanmint k' i disfindèt ene ideyolodjeye comunisse (marsisse).

 Istwere 
Li Pårti Bedje do Boutaedje a-st askepyî e 1979, al shûte des mouvmints des studiants tins des anêyes 1960 (May 68). Ça fwait ki ç' pårti la a-st erité d' ene avuzion marsisse-leninisse do comunisse, avou sacwantès influwinces maoyisse eyet stalinisse. Mins nerén, asteure, li pårti saye di fé dfiner ces influwinces la. 

Dispoy les anêyes 2010, li PBB ragregne bråmint des vôtaedjes. 

 Rilomés djins 

 Vicant 
 Marc Botenga
 Raoul Hedebouw
Sofie Merckx
 Peter Mertens
 Germain Mugemangango

 Revoye 
 Ludo Martens

 Mouvmints aloyîs 

 Comac 
Li Comac, ubén li Comité d'Action Communiste ([WA] Comité d' Accion Comunisse), c' est on mouvmint d' djonnes. Il est prezint dins des univiersités eyet des hôtès scoles bedjes : l' Univiersité d' Mont, paregzimpe. 

Il aveut skepyî e 2001, do rabindlaedje di deus mouvmints : li MML ([FR] Mouvement marxiste léniniste - [WA] Mouvmint marsisse leninisse) eyet Rebelle ([WA] Carcan).

 Marianne 
Troke feminisse do pårti.https://www.ptb.be/pres_de_chez_vous

 Medcéns pol peupe 
I s' adjixh d' ene orgånizåcion raloyeye å PBB, askepieye pa Sofie Merckx.

 Pionniers 
Mouvmint do PBB po les efants.https://pionniers.be/

 RedFox 
Dins l' minme djinre k' el Comac, gn a l' RedFox, k' est ossu on mouvmint d' djonnes, mins po les cis etur cwatoize eyet dijh-ût ans.https://web.archive.org/web/20201026035325/https://fr.redfox.be/qui-sommes-nous

 Polemike 
E decimbe 2019, Peter Mertens, prezidint do PBB, a rescontré Tom Van Grieken, li prezidint do Vlaams Belang. I dveut passer avou lu al tévé dins l' emission del VRT, "De Zondag". Çoula a maké sacwants politikîs walons, come Denis Ducarme u co Ecolohttps://www.lesoir.be/268702/article/2019-12-23/denis-ducarme-sur-la-photo-polemique-le-ptb-est-aussi-dangereux-que-le-vlaams.

 Idêyes so l' adjinçnaedje del Beldjike 
Li PBB a purade on calpén beldjikin (ataetchî a l' unité del Beldjike). Ça fwait: li pårti ni sereut waire assaetchî viè on confederalisse (refoircixhaedje des povwers des redjons).Samuël Dumont, Vôtaedjes di 2024,  l° 106, p. 5.

 Referinces eyet sourdants 

Categoreye:Pårtis politikes del Beldjike